kalixlouiis/myanmar-wikipedia-corpus huggingface dataset:
ပြည်ပသို့ယေရမိအမှုတော်(အခန်း၂-၁၀) (က)ယုဒတို့၏သစ္စာပျက်ခြင်း(၂:၁-၃:၅) (ခ)ယုဒတို့အနာဂတ်သည်နောင်တတရားပေါ်တွင်တည်ခြင်း (၃:၆-၆:၃၀) (၁)အတိတ်အပြစ်နှင့်အနာဂတ်ကောင်းကြီးမင်္ဂလာ(၃:၆-၁၈) (၂)နောင်တရရန်လိုအပ်ခြင်း(၃:၁၉-၄:၄) (၃)မြောက်အရပ်မှတရားစီရင်ခြင်းအမင်္ဂလာ(၄:၅-၃၁) (၄)ယုဒတို့၏အပြစ်ဒုစရိုက်တရားစီရင်မည့်အကြောင်း(အခန်း၅) (၅)ယေရုရှလင်မြို့ပျက်သုဉ်းမည့်အကြောင်းနိမိတ်ပေးခြင်း (အခန်း၆) (ဂ)ဗိမာန်တော်တံခါးတွင်ယေရမိအမှုတော်(အခန်း၇-၁၀) (၁)ဘာသာရေးဘဝင်မြင့်သောယုဒများ(အခန်း၇) (၂)ယုဒတို့၏စာနာစိတ်ကင်းမဲ့ခြင်း(အခန်း၈) (၃)ပရောဖက်ယေရမိငိုခြင်း(အခန်း၉) (၄)ရုပ်တုဆင်းတုကိုးကွယ်မှုပြက်ယယ်ပြုခြင်း(၁၀:၁-၁၈) ( ၅)ပရောဖက်ငိုကြီး၏ဆုတောင်း(၁၀:၁၉-၂၅) ၃။
ယေရမိ၏အတွေ့အကြုံ(အခန်း၁၁-၁၉) (က)ယေရမိနှင့်အာနသုတ်မြို့သားများ(အခန်း၁၁၊၁၂) (ခ)ယေရမိနှင့်ပျက်စီးသောခါးပန်း(အခန်း၁၃) (ဂ)မိုးခေါင်၍ယေရမိကြားဝင်လုပ်ဆောင်ခြင်း(အခန်း၁၄၊၁၅) (ဃ)ယေရမိ၏အားသွန်ခွန်စိုက်အမှုတော်(အခန်း၁၆:၁-၁၈) (င)ယေရမိ၏တည်ကြည်ခိုင်မြဲခြင်း(အခန်း၁၇:၁၉-၂၇) (စ)ယေရမိ၏ဥပုသ်နေ့အကြောင်းဒေသနာ(၁၇:၁၉-၁၇:၁၈) (ဆ)အိုးထိန်းသမားအိမ်ရောက်ယေရမိ(အခန်း၁၈) (ဇ)ယေရမိနှင့်ရေဘူး(အခန်း၁၉) ၄။
ပရောဖက်ပြုချက်နှင့်ယုဒဘာသာရေးခေါင်းဆောင်များဆန့်ကျင်ပုံ (အခန်း၂၀-၂၃) (က)ပရောဖက်ပြုချက်နှင့်ပရောဟိတ်ပါရှုရခြားနားပုံ(၂၀:၁-၆) (ခ)ဘုရားသခင်ထံသို့ယေရမိ၏စောဒက(၂၀:၇-၁၈) (ဂ)ပရောဖက်ပြုချက်နှင့်ဇေဒကိမင်း(၂၁:၁-၂၂:၉) (ဃ)ပရောဖက်ပြုချက်နှင့်ရှလုံမင်း(၂၂:၁၀-၁၂) (င)ပရောဖက်ပြုချက်နှင့်ယောယကိမ်မင်း(၂၂:၁၃-၂၃) (စ)ပရောဖက်ပြုချက်နှင့်ယောယကိမ်မင်း(၂၂:၂၄-၃၀) (ဆ)ပရောဖက်ပြုချက်နှင့်မှန်ကန်သောမင်း(၂၃:၁-၈) (ဇ)ပရောဖက်ပြုချက်နှင့်ယုဒမိစ္ဆာပရောဖက်များ(၂၃:၉-၄၀) ၅။
ယေရုရှလင်မြို့ပျက်သုဉ်း၍ဗာဗုလုန်ကျွန်ပြုမည့်ပရောဖက်ပြုချက် (အခန်း၂၄-၂၉) (က)သင်္ဘောသဖန်းပင်အတိတ်နိမိတ်(အခန်း၂၄) (ခ)ဗာဗုလုန်တွင်နှစ်ပေါင်း(၇၀)ကျွန်ခံမည့်အကြောင်းနိမိတ်(၂၅:၁-၁၁) (ဂ)ကျွန်ပြုသူဗာဗုလုန်သခင်များတရားစီရင်ခြင်းခံရမည်(၂၅:၁၂-၃၈) (ဃ)ပြည်သူများသို့ယေရမိသတိပေးစကား(အခန်း၂၆) (င)ထမ်းပိုးနိမိတ်လက္ခဏာ(အခန်း(၂၇) (စ)မိစ္ဆာပရောဖက်ဟာနနိသေခြင်း(အခန်း၂၈) (ဆ)ဗာဗုလုန်ကမန်ယုဒများသို့ယေရမိစကား(အခန်း၂၉) ၆။
ပြန်လည်စုစည်းထူထောင်မည့်အကြောင်းပရောဖက်ပြုချက်(အခန်း၃၀) (က)သုံ့ပန်းများပြန်လည်စုစည်းခြင်း(အခန်း၄၀) (ခ)နိုင်ငံတော်ပြန်လည်ထူထောင်ခြင်း(၃၁:၁-၃၀) (ဂ)ပဋိညာဉ်သစ်ဖွင့်ပြခြင်း(၃၁:၃၁-၄၀) (ဃ)မြို့တော်ပြန်လည်တည်ဆောက်ကြမည့်အကြောင်း(အခန်း၃၂) (င)ပဋိညာဉ်သစ်ထပ်မံအတည်ပြုခြင်း(အခန်း၃၃) ၇။
သမိုင်းကြောင်းကဏ္ဍ(အခန်း၃၄-၄၅) (က)ယေရုရှလင်နှင့်ယုဒပြည်ပျက်သုဉ်းခြင်း(အခန်း၃၄-၄၅) (၁)ဇေဒကိဖမ်းဆီးခံရခြင်း(အခန်း၃၄) (၂)ရေခပ်သားများနာခံခြင်းဆုလက်ဆောင်(အခန်း၃၅) (၃)ယောယကိမ်မင်းကယေရမိ၏စာချွန်တော်မီးရှို့ခြင်း (အခန်း၃၆) (၄)ယေရမိထောင်ကျခြင်းနှင့်ဇေဒကိမင်းကစစ်ကြောခြင်း (အခန်း၃၇၊၃၈) (၅)ယေရုရှလင်ပျက်သုဉ်းခြင်း(အခန်း၃၉) (ခ)ယေရုရှလင်ပျက်သုဉ်းပြီးနောက်ပိုင်းယုဒပြည်(အခန်း၄၀-၄၂) (၁)အုပ်စိုးသူဂေဒလိမင်းထံယေရမိခစားခြင်း(အခန်း၄၀) (၂)ဂေဒလိမင်းလုပ်ကြံသတ်ဖြတ်ခံရခြင်း(အခန်း၄၁) (၃)အဲဂုတ္တုပြည်သို့မထွက်ခွာရန်ဘုရားသခင်တားမြစ်ခြင်း (အခန်း၄၂) (ဂ)ယေရမိနှင့်အဲဂုတ္တုရှိလက်တဆုပ်စာကြွင်းကျန်သူများ (အခန်း၄၃၊၄၄) (ဃ)ဗာရုတ်သို့သတင်းစကားတော်(အခန်း၄၅) ၈။
တပါးအမျိုးသားများဆန့်ကျင်မည့်ပရောဖက်ပြုချက်များ(အခန်း၄၆-၅၁) (က)အဲဂုတ္တုအမျိုး(အခန်း၄၆) (ခ)ဖိလိတ္တိအမျိုး(အခန်း၄၇) (ဂ)မောဘအမျိုး(အခန်း၄၈) (ဃ)အမ္မန်အမျိုး(၄၉:၁-၆) (င)ဧဒုံအမျိုး(၄၉:၇-၂၂) (စ)ဒမာသက်အမျိုး(၄၉:၂၃-၂၄) (ဆ)ကေဒါနှင့်ဟာဇော်အမျိုး(၄၉:၂၈-၃၃) (ဇ)ဧလံအမျိုး(၄၉:၃၄-၃၉) (ဈ)ဗာဗုလုန်အမျိုး(အခန်း၅၀-၅၁) ၉။
နိဂုံး။
ယေရုရှလင်မြို့ပျက်သုဉ်းခြင်း(အခန်း၅၂) TAGS: ယေရမိအနာဂတ္တိကျမ်း ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
Histosy..ဒဏ္ဍာရီ..တဗုဒ်ဟာ Genal.....သမိုင်းတခု..နဲ့......ဖြစ်တည်သော.. တည်နေရာ...တခုလို့အပ်ချက်ဖြစ်နေသည် ကျွန်တော်မွှေးဖွားသောအချိန်ကာလသည် 1335ခုနှစ်တော်သလင်း.လဆန်း5ရက်နေ့ ည9နာရီ...လူလောကသို့ရောက်ရှိကာ ရှေ့ဟောင်းလောကတခု..ရဲ့ သမ္မာ..ကျမ်း..ကို.....မရှင်းလင်းသေးပါ Mentheinhtike. mia မှား..လျှင်ပြန်ကျက် မှန်...လျှင်ပြောင်းပြန် ဖန်တီးထားသော...လူမျိုးရေးသမိုင်းတခုမှာ တိကျ..သော..လူသားတယောက်ဖြစ်ချင်တယ်..ဒွိဟ...၁။
စံတော်မှီ ဝိသေသလက္ခဏာ ဤကျမ်းငယ်ကို ဂရိ၊ လက်တင်၊ အင်္ဂလိပ်ကျမ်းမူများတွင် ငိုချင်း “မြည်တမ်းစကား” ဟု ကင်ပွန်းတပ်ကြသည်။
အခန်း ၁၊ ၂ နှင့် ၄ ပါသော How “မည်ကဲ့သို့” သို့မဟုတ် Alas “အလို” ဟူသော စကားလုံးကို ယုဒတို့က ဟေဗြဲဗျည်းအက္ခရာ ပထမဆုံးဗျည်း ဖြစ်သည်ဟုဆိုကြသည်။
ဤကျမ်းတွင် တေးကဗျာ (၅) ပုဒ်ဖြင့် သီကုံးထားသည်။
ထိုကဗျာများသည် ဘီစီ ၅၈၆ တွင် နေဗုခပ်နေဇာဘုရင်က ယေရုရှလင်မြို့ကို ဖျက်ဆီးပစ်ခြင်းအကြောင်း ဖြစ်သည်။
၎င်းမှာ ပထမ (၄) ပုဒ်၏ စာကြောင်းအစကို အနက်ကောက်ခြင်းဖြင့်သာ ပုံဖော်နိုင်သည့် ထူးခြားလေးနက်သော အဖွဲ့အနွဲ့ဖြစ်သည်။
တခုရှိသည်မှာ ဟေဗြဲဗျည်းဖြင့် အဓိပ္ပာယ်ကောက်ယူရသည်။
အခန်း (၃) မှ လွဲ၍ ကျန်အခန်းများ၏ နောက်တပိုဒ်တွင် မကျည်းရွက်သတ်ကာရံထားသိုပုံဖြင့် ယူရသည်။
အခန်း (၅) သည်လည်း ဟေဗျည်း (၂၂) ဖြင့် ကောက်ယူရသည်။
ထိပ်စည်း စကားလုံးပေါ်မူတည်၍ မကျည်းရွက်သတ်ကာရံထားသိုနည်း မဟုတ်။
ခက်ခဲနက်နဲ၍ သဒ္ဒါစည်းကမ်း ကြပ်တည်းလှသော်လည်း မျိုးချစ်ပုဂ္ဂိုလ်များအတွက် အလွန်ဝမ်းနည်း စိတ်နှလုံးကို ထိခိုက်နိုင်လောက်အောင် အသက်ပါရှိသည်။
ကျမ်းရေးသူ ကျမ်းစာတွင် ကျမ်းရေးသူ အမည်နာမအား လုံးဝဖော်ပြခြင်းမရှိသော်လည်း စာသွားစာလာများနှင့်အကြောင်းအရာတို့ကို ကြည့်၍ ပရောဖက်ယေရမိ ရေးသားသည်ဟုဆိုကြကာ ၁၈ ရာစုနှစ်တိုင်အောင် အတိုက်အခံပြု ငြင်းဆန်မည့်သူ မပေါ်သေး။
ဂရိဘာသာပြန်ဆိုချက် (Septuagint) တွင် ဟေဗြဲမူရင်းကျမ်း၌ မည်သူ၏ စာသွားပေဟန် ဖြစ်ကြောင်း မိတ်ဆက်စကား ဖော်ပြထားသည်။
“အားလုံးသွားကုန်ပြီ၊ ဣသရေလတို့ ဖမ်းဆီးခေါ်ဆောင် သွားခြင်းခံရပြီးနောက် ယေရုရှလင်မြို့တော်သည်လည်း အထီးကျန်ခြောက်ကပ်ခဲ့ကာ ထိုအနိဋ္ဌာရုံကြောင့် ယေရမိသည်လည်း မှိုင်တွေ၍ ယေရုရှလင်မြို့တော်အတွက် အော်မြည်ငိုကြွေးခဲ့သည်”ဟု အခန်း (၁) အစတွင် ဆိုထားသည်။
ကျမ်းစာအုပ်၏ ရေးသားဟန်လက်ရာသည် “ပရောဖက်၏ငိုကြွေးသံ” ဖြစ်သည်။
၆ ရာ ၃၅:၂၅ သည်လည်း ယေရမိ၏တမ်းချင်းနှင့်ဆင်သည်။
ကျမ်းရေးသူ၏ မျက်မြင်အထောက်အထားအရ ရေးသားခြင်းဖြစ်၍ ကျမ်းစာထဲတွင် စာရေးသူ၏ မျက်ရည်စများကိုတွေ့ရပေသည်။
ထို့ကြောင့် ထိုခေတ်အခါက ပရောဖက်များနှင့် ယုဒလူများ၏ ပတ်ဝန်းကျင်ကို လေ့လာသုံးသပ်လျှင် ယေရမိမှလွဲ၍ စီရင်ရေးသားမည့်သူ မတွေ့နိုင်။
အချိန်ကာလ ပထမလက်ရေးမူတွင် ဇိအုန်အကြောင်း ဖွတ်ဖွတ်ကြေ မွှေနှောက်ခြင်းအားဖြင် အချိန်ကာလတိုအတွင်း ရေးသားခြင်းဖြစ်သည်ဟု ယူဆရသည်။
ခန့်မှန်းခြေ ဘီစီ ၅၈၅ ဖြစ်မည်။
အဲဂုတ္တုပြည်သို့ ယေရမိပါမသွားမှီ အခိုက်အတန့် ကာလဖြစ်သည်။
နောက်ခံသမိုင်းနှင့်ရည်ရွယ်ချက် ယေရုရှလင်မြို့ ပြိုလဲပျက်သုန်းခြင်းကာလ သည် တုန်လှုပ် ချောက်ချားဖွယ်ရာ ဖြစ်သည်။
ဆင်းရဲခြင်း ဝေဒနာ ဖြစ်သည်။
ကြောက်လန့်အသဲငယ်စရာ ကပ်ဆိုးကြီးတပါး ဖြစ်သည်။
ဤမြည်တမ်းစကားသည် “ပရောဖက်ယေရမိ၏ ပေါက်ကွဲမှုသံစဉ်” ဖြစ်သည်ဟု ယုံကြည်သည်။
ဤစာအုပ်သည် ယေရမိအနာဂတ္တိကျမ်း၏ နောက်ဆက်တွဲကျမ်းဟုဆိုသည်။
ယေရုရှလင်မြို့နှင့် ဗိမာန်တော် ပျက်သုန်းခြင်းအတွက် ပရောဖက်ယေရမိ၏ ကြေကွဲဝမ်းနည်းခြင်းဖြစ်သည်။
သူ၏ပရောဖက်ပြုချက်အတိုင်းပြည့်စုံကြောင်း၊ မျက်ဝါးထင်ထင် တွေ့မြင်သောအခါ သူ့လူမျိုးနှင့် သူ့တိုင်းပြည်အတွက် ရင်မှာ မချိအောင် ကြေကွဲဝမ်းနည်းနေပါလိမ့်မည်။
ယေရမိ၏ ငိုချင်းမြည်တမ်းစကားများ ကြားသိရပြီးနောက်တွင် အောက်ပါအတွေးများ ပေးခဲ့ပါသေးသည်။
ဗာဗုလုန်သားများ ကျူးကျော်၊ တိုက်ခိုက်၊ သိမ်းပိုက်ပြီးသောအခါ ကြွင်းကျန်သော ယုဒလူများက ယေရမိ၏ ပရောဖက်ပြုချက် မှန်ကန်ကြောင်း သိရှိလာကြသည်။
မေရှိယသခင် ကာရာနီလက်ဝါးကပ်တိုင်ပေါ်တွင် ဝေဒနာခံ၊ အသေခံဖို့ အသွားတွင် ခံစားရသည့် ဝေဒနာကို သတိရစေသည် (၁:၁၂ကို ကြည့်ပါ)။
ကြွင်းကျန်သူများသည် ဘေးဒဏ်ကြီးကာလ၊ ယာကုပ်၏ဒုက္ခကာလ၌ ခံစားကြရမည့် ဆင်းရဲဒုက္ခကို ကြိုတင် သတိပေးတွေးဆစေသည်။
အံဩဘွယ်ရာယေရုရှလင်မြို့ လူခြေတိတ်ခြင်း (၁:၁−၁၁) ၂။
ငိုကြွေးခြင်း၊ ဝန်ခံခြင်း၊ လူများဆုတောင်ကြခြင်း (၁:၁၂−၂၂) (က) ငိုကြွေးခြင်း (၁:၁၂−၁၇) (ခ) ဝန်ခံခြင်း (၁:၁၈−၁၉) (ဂ) ဆုတောင်းခြင်း (၁:၂၀−၂၂) ၃။
ယေရုရှလင်အား ဘုရားသခင်ကအရေးယူအပြစ် ဒဏ်ပေးခြင်း (အခန်း၂) (က) ဘုရားသခင်၏အမျက်တော် (၂:၁−၁၃) (ခ) ဘုရားသခင် အမျက်တော်ရှခြင်း၊ ပရောဖက်တုများက လူကပေါင်းအား မှားယွင်း သတိပေးခြင်း (၂:၁၄) (ဂ) ဘေးလူများက သရော်လှောင်ပြောင်ခြင်း (၁:၁၅−၁၆) (ဃ) ဘုရားသခင်၏ သတိပေးချက်အမှန် တကယ်ပြည့်စုံလာခြင်း (၁:၁၇) (င) နောင်တရကြရန် ဖိတ်ခေါ်ခြင်း (၂:၁၈−၁၉) (စ) ကရုဏာတော် ခံစားရန်ဆုတောင်းပြုခြင်း (၂:၂၀−၂၂) ၄။
ပရောဖက်၏ ဝမ်းနည်းစကားနှင့် ကြွင်းကျန်သူများ အပြစ်ဝန်ခံခြင်း(အခန်း၃) (က) ဘုရားသခင်၏ တရားစီရင်ခြင်း (၃:၁−၁၈) (ခ) သခင်ဘုရား၏ ကရုဏာတော် (၃:၁၉−၃၉) (ဂ) ဝိညာဉ် သစ်နှိုးထကြရန်ဖိတ်ခေါ်ခြင်း (၃:၄၀−၄၂) (ဃ) ယေရုရှလင်မြို့အတွက် ယေရမိ၏ ဝမ်းနည်းခြင်းများ(၃:၄၃−၅၁) (င) ရန်သူများလက်မှ ကယ်နှုတ်ရန် ပရောဖက်၏ဆုတောင်းချက် (၃:၅၂−၆၆) ၅။
အတိတ်နှင့်ပစ္စုပ္ပန်ကာလတွင် ယုဒတို့ကွာခြားမှု (၄:၁−၂၀) ၆။
အနာဂတ်မျော်လင်းချက်၊ ဧဒုံပျက်စီးခြင်းနှင့် ယုဒတို့ပြန်လည်နလံထူခြင်း(၄:၂၁−၂၂) ၇။
ကြွင်းကျန်သူများ၊ ဘုရားသခင်ရှေ့တော်တွင် ပြန်လည်ပေါ်ထွန်း၍ ကရုဏာတော်ခံစားစံစား ကြခြင်း (အခန်း၅) TAGS: ယေဇကျေလအနာဂတ္တိကျမ်း ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီဝိသေသလက္ခဏာ ယေဇကျေလ တွေ့မြင်ခဲ့သော “လှည်းဘီးနှင့် အရိုးခြောက်များ” ရူပါရုံအားဖြင့် ဤအနာဂတ္တိကျမ်း ထင်ရှားကျော်ကြားခဲ့ခြင်း ဖြစ်သည်။
သမ္မာကျမ်းစာ၏ အထူးထူး အပြားပြားသော ဝိသေသလက္ခဏာများကို သန်းပေါင်းများစွာသော လူတို့အား ဝိညာဉ်အမြင် ပွင့်လာစေသောကြောင့် ယေဇကျေလကျမ်း၏ ကျေးဇူးကြီးမားလှသည်။
ပရောက်ဖက်ပြုသော အကြောင်းအရာမှာ နက်နဲလှသဖြင့် အသက်တာပြောင်းလဲခံစား သူများ အတွက် မသင့်လျှော်သော်လည်း ကျမ်းစာကိုဝါသနာပါသူများ အလေးအနက်ထား လေ့လာဖတ်ရူသင့်သည့် ကျမ်းဖြစ်သည်။
ယေဇကျေလကျမ်း၏ ထူးခြားချက်မှာ (ယေရမိ၊ ဟေရှာယ၊ ပရောက်ဖက်ငယ် ကျမ်းများနှင့် မတူဘဲ) ပြစ်ဒဏ်စီရင်ခြင်း အကြောင်းကို အထူးအလေးထားမူ မရှိခြင်း ဖြစ်သည်။
၎င်းအစား ဘုရားသခင်၏လူများတို့ ငြိမ်သက်ချမ်းသာခြင်း ရရန် နှစ်သိမ့်အားပေး ထားသည်။
ယေဇကျေလသည် ဤကျမ်း၏ ပြည်တော်မှ ဝေးကွာသော ဗာဗုလုန်နိုင်ငံ ခေဗာမြစ်နံဘေးတွင် ဖမ်းဆီးထိန်းသိမ်းခံ ဂျူးလူမျိုးများအား ချွေးသိပ်ရန်၊ နှစ်သိမ့်ခွန်အားပေးရန် ရေးသားခဲ့ခြင်း ဖြစ်သည်။
ကျမ်းရေးသူ ယေဇကျေလ (ဘုရားရှင်၏ ခွန်အား−သို့မဟုတ် ဘုရားသခင်က ခွန်းအားဗလ ပေးထားသူ ဟုအနက်ရ) သည် ဗာဗုလုန်နိုင်ငံသို့ ဒုတိယအသုတ် ဖမ်းဆီးသိမ်းသွားခံရသော ဣသရေလလူစုထဲတွင် ယေရုရှလင်မြို့တော်နှငိ့ ဗိမ္မာန်တော်လုံးဝ ဖျက်ဆီးခြင်းခံရသည်။
၁၉၂၀ ခု တိုင်အောင် ယေဇကျေလ ပရောဖက်ကျမ်းမှဦ တက္ကိက (ကျိုးကြောင်း ဆင်ခြင်မူ) ဝါဒီပညာရှင်များ၏ စောကြောမှ ကင်းလွတ်နေခဲ့ ကြသည်။
ထိုကြောင့် ဂိုဏ်းဂနစွဲ ကင်းသော ကျမ်းစာလေ့လာသူ အချို့အဖို့ ကျမ်းရေးသားသော အချိန်ကာလ။
ရေးသားသူတစ်ဦးတည်း ဟုတ်မဟုတ်နှင့် ပက်သက်၍ အမေဘုတ်ကဲ့သို့ သူ့ချည်ခင်နှယ် ရှုပ်ထွေးနေခဲ့သည်။
စင်စစ်တွင် ယုဒ−ခရစ်ယာန် Judeo-Christian ရေးသားဟန်အရ ကျမ်းရေးသူသည် ရှေးလင်္ကာဆရာ ပရောဖက်တစ်ဦး ဖြစ်လိမ့်မည်။
ထိုသူက ဗုဇ၏သား ပရောဖက် ယေဇကေျလဖြစ်သည်ဟ ယူဆမည်ဆိုလျှင် ကျိုးကြောင်းဆီလျှော် မည်သာတည်း။
၁ John B.Taylorက ကျမ်းရေးသားသူမှာ တစ်ဦးတည်း ဖြစ်ကြောင်း အကြောင်းပြချက် (၆)ချက်ဖြင့် တင်ပြခဲ့သည်။
၎င်းတို့မှာ− ၁။
ကျမ်းစာစောင် အစမှအဆုံးထိ တစ်ဆက်တစ်စပ် တည်းရှိသည်။
ဦးတည်ချက်တိကျသည်။
ကျမ်းပါ အကြောင်းအရာများသည် အကျိုးအကြောင်းလက်တွေ့ကျသည်။
ယေရုရှလင်မြို့ ပျက်သုဉ်းခြင်းနှင့် ဗိမာန်တော် ပျက်သုဉ်းခြင်းများ မှန်ကန်သည်။
စာရေးဟန်နှင့် ထူးခြားသော စကားစုသုံးနှုန်းမူ တစ်မူတည်းဖြစ်သည် (ဥပမာ− “အချင်းလူသား”၊ “ထာဝရဘုရား၏ နှုတ်ကပတ်တော်သည် ငါ့ဆီသို့ရောက်လာ၍…”၊ “ငါသည်ထာဝရ ဘုရားဖြစ်ကြောင်းကို သိရကြလိမ့်မည်”။
…) ၄။
ပရောဖက်ကြီးကျမ်း၌ ယေဇကျေလ ကျမ်းသည် သမိုင်းစဉ်ဆက်ဖော်ပြရာတွင် အစီစဉ်တိကျမူရှိသည်(ဟေရှာယ၊ ယေရမိတို့နှင့်ယှဉ်)။
ပထမပုဂ္ဂိုလ်နာမ်စား ဧကဝုစ်ကိန်း “ငါ”ဟူ၍ သုံးနှုန်းထားခြင်းမှာ ပင်ကိုရေး အတ္ထုပ္ပတ္တိဆန်သည်။
ကျမ်းရေးသူ ယေဇကျေလ ဖြစ်ကြောင်းကို ၁:၃ နှင့် ၂၄:၂၄၌ ဖော်ပြထာသည်။
ယေဇကျေလ၏ ကိုယ်ရည်ကိုယ်တွေးနှင့် စရိုက်လက္ခဏာမှာ အခန်းတိုင်း၌ လိုက်လျောညီထွေမူရှိသည်။
၎င်းမှာ− စိတ်ထက်သန်မူ၊ သင်္ကေတဖြင့် မေတ္တာသရုပ်ဖော်မူ၊ အသေးစိတ် ဂရုစိုက်မူ၊ ဘုရားသခင်၏ဘုန်းနှင်း သာလွန်ထူးကဲ့ခြင်းကို ကြောက်ရွံ့မူတို့ ဖြစ်သည်။
၂ ၃။
အချိန်ကာလ ပရောဖက်ပြုချက်တိုင်းကို နေ့ရက်အတိအကျရေးထိုးသည်။
ပထမပြုချက် (၁:၂)မှာ ဘီစီ−၅၉၃ ခုနှစ် ယေခေါနိ (ယောယခိန်)မင်း နန်းကျ(၅)နှစ် ဖြစ်သည်။
သူသည် ယဇ်ပရောဟိတ် တစ်ဦးဖြစ်ခဲ့မည်ဆိုလျှင် အသက်(၃၀)အရွယ်၌ စတင်အမူဆောင်ခြင်းဖြစ်၍ အသက်(၅၀)ကျော်တွင် ပရောဖက်ပြုခြင်းကို အဆုံးသတ်ခဲ့ခြင်းဖြစ်သည်။
နောက်ခံသမိုင်းနှင့်ရည်ရွယ်ချက် ပြည်ပသို့ ဖမ်းဆိးကျွန်ပြု မခံရမီနှင့် ဖမ်းဆီ:သွားသည့်ကာလ တလျှောက် ဘဝတူ ယုဒလူတို့အား အနှစ်၂၀ခန့် အမူဆောင်ခဲ့သည်။
အစောပိုင်းတွင် ယုဒလူတို့က ယေရုရှလင်သို့ ပြန်ခွင့် ရလိမ့်မည်ဟု ထင်မှတ်မှားနေကြသည်။
ထို့ကြောင့်ယေဇကျေလက ယေရုရှလင်သို့ ပြန်နိုင်ရန် ရှေ့ဦးစွာ ဘုရားသခင်ထံတော်သို့ စုစည်းလှည်းပြန်ကုရမည်ဟု သွန်သင်သည်။
ယေဇကျေလ၏ ဗျာဒိတ်ရူပါရုံများကို သုံးပို်င်းခွဲခြား လေ့လာနိုင်သည်။
ပထမဦးဆုံး အပိုင်းမှာ ယုဒများအပြစ်ဒုစရိုက်ကို ပြန်လည်သုံးသပ်ရန်နှင့် ကျရောက်လတံ့သော ပြစ်ဒဏ်တည်း ဟူသည့် ဖမ်းဆီးကျွန်ပြုခံရမူနှင့် မြို့တော်ကြီး ဖျက်ဆီးခံရမည့်အကြောင်း သတိပေးခြင်းဖြစ်သည်။
ဖြစ်ရိုးဖြစ်စဉ် မဟုတ်သော ရူပါရုံကို သင်္ကေတနိမိတ်ဖြင့် ကွက်ကွက်ကွင်းကွင်း ထုတ်ဖော် ပြသားခဲ့သည်။
ဘုရားသခင် မျက်မှောက်တည်ရှိခြင်းကို ပုံဆောင်သည့် ထွန်းလင်းတောက်ပသော တိမ်တိုက်ကြီးသည် ဗိမာန်တော်အပေါ် လွှမ်းခြုံရစ်ဝဲနေရင်း တုံ့ဆိုင်းနှေးကွေးစွာ ထွက်ခွာသွားသည်။
၎င်းမှာ လူသားများ၏ အပြစ်ဒုစရိုက်များကြောင့် သူတို့အကြားတွင် ဘုရားရှင် ကြာရှည်စွာ ဆက်လက် မကိန်းဝပ်နိုင်တော့ပါ။
တရားစီရင်ခြင်းဓားသည် မကြာမြင့်သော ကာလ၌ ညစ်နွမ်းသော ဗိမာန်တော်ပေါ် ကျရောက်လာတော့မည်။
ဘုရားသခင်၏ ဘုန်းတော်ဆိုသည့် သော့ချက်စကားကို ယေဇကျေလကျမ်းအနှံ့တွေ့ ရသည်။
ဒုတိယပိုင်းတွင် ယုဒတို့၏ အိမ်နီးနားခြင်းများအား အပြစ်စီရင်မည့်အကြောင်း ဖော်ပြထားသည်။
ရုပ်တုဆင်းတု ကိုးကွယ်သည့်အပြင် ဘုရား၏ လူမျိုးတော်ကိုလည်း ဖိစီးနှိပ်စက်ကြသည်။
သူတို့က အမ္မုန်၊ မောဘ၊ ဧဒုံ၊ ဖိလိတ္တိ၊ တုရု၊ သောဒုံနှင့် အဲဂုတ္တု လူမျိုးများဖြစ်သည်။
နောက်ဆုံးအပိုင်းတွင် ဣသရေလနှင့် ယုဒလူမျိုးများ ပြန်လည် သင့်မြတ်စုစည်းမိ၍ ကောင်းစား ကြမည့်အကြောင်း ဖြစ်သည်။
မိမိတို့ အပြစ်ဒုစရိုက်များအတွက် နောင်တရကြလျှင် ဘုရားသခင်က သန့်ရှင်းဝိညာဉ်တော်ကို သွန်းလောင်းပေးမည်။
မေရှိယသခင် ကြွလာပြီး၊ ရန်သူများကိုအပြီးတိုင် ချေမုန်းသုတ်သင်ပေးမည်။
ဗိမာန်တော်ကို ပြန်လည် တည်ဆောက်ကြလျက် ဘုရားဘုန်းတော်ကိန်းဝပ် စံပယ်မည်။
ဤပရောဖက်ပြုချက်များ ပြည့်စုံလာခြင်းမရှိပါ။
သို့သော်လည်းကမ္ဘာမြေပေါ်၌ ယေရူခရစ်၏ အနှစ်တထောင်နိုင်ငံတော် ထူထောင်စိုးစံသောအခါ ပြည့်စုံလိမ့်မည်။
အခြားပရောဖက် ကျမ်းများနည်းတူ ယေဇကျေလကျမ်းသည် ပြည့်စုံသော ရာဇဝင်ကျမ်း မဟုတ်သော်ငြားလည်း ဟေရှာယနှင့် ယေရမိထက်များစွာ ပြည့်စုံသည်။
အခန်းများစွာအစပိုဒ်များ၌ ရေးမှတ်ထားသည့် ရက်စွဲအချိန်ကာလတို့ကို မှတ်ထားသင့်သည်။
အဆိုပါ ရက်စွဲပက်သက်၍ Albert Barnesက အောက်ပါအတိုက် စီရင်ထားသည်။
ပရောဖက်ပြုချက်များကို အခန်းအသီးသီးတွင် အချိန်ရက်စွဲသတ်မှတ် ဖော်ပြထားသည့်အတိုင်း အုပ်စုခွဲခြားနိုင်သည်။
ရက်စွဲမပါသောအခန်းရှိ ပရောဖက်ပြုချက်များသည် နောက်ဆုံးဖော်ပြခဲ့သည့် အခန်းကြီးနှင့် တစ်ဆက်တည်းပြုသော ပရောဖက်ပြုချက်ဟုမှတ် ယူနိုင်သည်။
သို့မဟုတ် အနီးဆုံးအချိန်ဟုမှတ်ယူနိုင်သည်။
ယေခေါနိမင်းနန်းကျပြီး ၅−နှစ်။
အခန်း ၁ မှ ၇၌ ယေဇကျေလအား အမှုတော်တွက် ခေါ်ယူခြင်းနှင့် ကျရောက်လာတော့မည့် ပြစ်ဒဏ်စီရင်မူ တည်းဟူသော ယေရုရှလင်ဝိုင်းရံခံရမည့်အကြောင်း တင်ကြိုပြောသည်။
ဆဌမနှစ်။
အခန်း ၈−၁၉ တွင် တင်ကြိုပရောဖက် ပြုခဲ့သော ပြစ်ဒဏ်စီရင်ခြင်းအတွက် လူမျိုးနှင့် အခြေအနေအရပ်ရပ်ကို စစ်ဆေးခြင်းဖြစ်သည်။
သတ္တမနှစ် အခန်း ၂၀−၂၃ တွင် အသစ်ထပ်မံပြစ်တင်ခြင်းနှင့် ပျက်သုဉ်းခြင်းကို ထပ်မံ ဗျာဒိတ်ပြုသည်။
နဝမနှစ်။
အခန်း ၂၄၌ ရန်သူများစတင်ဝိုင်းရံခြင်းနှင့် မြို့တော်မြေလှန်ခံရမည့် အကြောင်းဖြစ်သည်။
ထိုနဝမနှစ်။
အခန်း ၂၅ တွင်မောဘ၊ အမ္မုန် နှင့်ဖိလတ္တိတို့အတွက် ပရောက်ဖက်ပြုသည်။
ဧကဒသာမနှစ်။
အခန်း ၂၆−၂၈ မှာ တုရုအတွက် ပရောဖက်ပြုချက် ဖြစ်သည်။
ထိုနှစ်ထဲတွင် တစ်ဆယ့်ရှစ်လ ဝန်းရံခြင်းခံရပြီ:နောက် ယေရုရှလင်မြို့ ကျသည်။
ဗိမာန်တော်ဖျက်ဆီးခြင်း ခံရသည်။
ဒသာမနှစ်။
အခန်း ၂၉:၁−၁၆ တွင် အဲဂုတ္တုပြည်အတွက် ပရောဖက်ပြုချက်ဖြစ်သည်။
နှစ်ဆယ့်ခုနစ်နှစ် အခန်း ၂၉:၁၇−၃၀:၁၉ မှာလည်း အဲဂုတ္တုတို့အတွက် ပရောဖက်ပြုချက်ဖြစ်သည်။
ဧကသမနှစ် အခန်း ၃၀:၂၉−၃၁:၁၈ သည်လည်း အဲဂုတ္တုတို့အတွက် ပရောက်ဖက်ပြုချက်ဖြစ်သည်။
ဒွါဒသမနှစ်။
အခန်း ၂၃ အဲဂုတ္တုတို့အတွက် ပရောဖက်ပြုချက် ဖြစ်သည်။
ထိုဒွါဒသမနှစ်။
မယုံကြည်သူ အုပ်စိုးသူမင်းများအတွက် ပရောဖက်ပြုချက်ဖြစ်သည်။
ဒွါဒသမနှစ် သို့မဟုတ် ဒွါဒသမနှစ် နှင့် နှစ်ဆယ့်ငါးနှစ်အကြာ။
အခန်း ၃၅ တွင် စိရတောင် တရားစီရင်ချက် ပရောဖက်ပြုချက်ဖြစ်သည်။
အခန်း ၃၆−၃၉ ၌ နှစ်သိမ့်မှုပေးခြင်းနှင့် ဂေါဂ လူတို့ကိုပယ်ရှင်းမည့် အကြောင်းဖြစ်သည်။
နှစ်ဆယ့်ငါးနှစ်မြောက်။
ယေဇကျေလနှင့် ဘုရားသခင်၏ ဆက်နွယ်မူမှာ ကြီးမားကျယ်ပြန့်သည်။
မိုင်ပေါင်းရာထောင်ဝေးကွာသော ဗာဗုလုန်ပြည်မှ ယုဒပြည်အထိ ရှည်လျားကြောင်း Daily Notes of Scripture Union က ဤသို့ မှတ်ချက်ပြုသည်။
ယေဇကျေလပရောဖက် ပြုချက်၏ နယ်နမိတ်အတိုင်းအတာသည် အလွန်ကျယ်ဝန်းလှသည်။
ကိုယ်တိုင် ဗာဗုလုန်၌ သုံ့ပန်းဖြစ်နေသော်လည်း ပရောဖက်ပြုချက်မှာ ယေရုရှလင်လည်း ပါဝင်သည်။
လမ်းပန်းဆက်သွယ်ရေး အလှမ်းဝေးကွာသော်လည်း ဗာဗုလုန်အာဏာ စက်အောက်၌ စုစည်းခံထားသဖြင့် မိမိမွေးရပ်မြေနှင့် အဆက်အသွယ်ရှိသည်မှာ သေချာပါသည်။
ဆက်သွယ်ပြန်ကြားသူ တစ်ဦးအနေဖြင့် သတင်းစကားကို လင်္ကာတေးသွားအဖြစ် မှတ်သားသိမ်းဆည်းလျှင် မေ့လျော့ပျောက်ပျက် နိုင်သည်။
စာသားဖြင့်ရေးလျှင်လည်း အာဏာပိုင်များကို သတိပြုမိစေမည်။
ထိုကြောင့် မိမိ၏ကိုယ်ပိုင် သင်္ကေတ လက္ခဏာဖြင့် မှတ်တမ်းပြုခြင်းဖြစ်ပေမည်။
ယေဇကျေလအား ဘုရားရှင် ခေါ်ယူခွဲခန့်ခြင်း (၁:၁−၃:၂၁) (က) ယေဇကျေလ၏အခြေအနေ (၁:၁−၃) (ခ) ပလ္လင်ပေါ်၌ ဘုန်းတော်ဖြင့် စံပယ်သော ဘုရားရှင်ရူပါရုံ−ဘီးနှင့်ယာဉ်ရထား(၁:၄−၂၇) (ဂ) ဣသရေလလူမျိုးသို့ ပရောဖက်ပြုရန်ခန့်အပ်ြခင်း (၁:၂၈−၃:၂၁) (၁) လူများ၏အကျင့် လက္ခဏယ − ပုန်ကန်ခြင်း (၁:၂၈−၂:၇) (၂) သတင်းစကား၏သဘာဝ − စာလိပ်ကဖွင့်ပြသော တရားစီရင်ခြင်း (၂:၈−၃:၃) (၃) လူ့သဘောသဘာဝ − ရိုင်းပျခြင်းနှင့် စိတ်နှလုံးမာကြောခြင်း(၃:၄−၁၁) (၄)ပရောဖက်၏အခန်းကဏ္ဍ − ကင်းစောင့်သူ (၃:၁၂−၂၁) ၂။
ယုဒတရားစီရင်ခြင်းနှင့်ယေရုရှလင်၏ သရုပ်သကန် (၃:၂၂−၂၄:၂၇) (က)ကျရောက်လာမည့်စီရင်ခြင်းကို သရုပ်ဖော်မည့် အထောက်အကူ (၃:၂၂−၅:၁၇) (၁) ဘုရားသခင် ခွင့်မပြုမခြင်း ဆွံ့အဟန်ဆောင်ခြင်း (၃:၂၂−၂၇) (၂) ယေရုရှလင်မြို့ ဝိုင်းရံခံရမည့်ပုံစံကို အုတ်ပြားဖြင့် ပုံစံသရုပ်ဖော်ခြင်း(အခန်း၄) (၃) လူတို့၏ကံကြမ္မာအား သင်ဓုန်းဓားနှင့် ဆံပင်မုတ်ဆိတ်တို့ဖြင့် ပုံရိပ်ဖော်ခြင်း (အခန်း၅) (ခ) ရုပ်တုဆင်းတုများကိုပယ်ရှင်း၍ ကျန်ကြွင်းသူများရှိစေမည် (အခန်း၆) (ဂ) ဗာဗုလုန်တို့ အလုံးအရင်းဖြင့် ကျူးကျော်ဝင်ရောက်အံ့ဆဲဆဲဖြစ်ခြင်း (အခန်း၇) (ဃ) ဗိမာန်တော်ထဲ၌ ရွံ့ရှာဘွယ်ရုပ်တုကိုးကွယ်မူ ရူပါရုံ (အခန်း၈) (င) ဘုရားသခင်ခွဲခွါသည်နှင့် ဖျက်ဆီးမည့် ရုပ်တုဆင်းတုများ ကိုးကွယ်မူ ရူပါရုံ(အခန်း၉) (စ) ယေရုရှလင်မြို့အား တရားစီရင်ရန် ဘုရားရှင်ဘုန်းတော်ဖြင့်ကြွလာခြင်းရူပါရုံ (အခန်း၁၀) (ဆ) ဆိုးညစ်သောမင်းများ၏ တိုင်ပင်ခြင်းကို ငြင်းပယ်ခြင်း (အခန်း၁၁:၁−၁၃) (ဇ) ကျန်ကြွင်းသူများ စောင့်ရှောက်မည့် ကတိတော် (၁၁:၁၄−၂၁) (ဈ) ဘုရားဘုန်းတော် တိမ်တိုက်သည် သံလွင်တောင်ပေါ်သို့ ရွှေ့ပြောင်းခြင်း (အခန်း၁၁:၂၂−၂၅) (ည) ယေဇကျေလ ပြည်နှင်ခံရမည့်အကြောင်း နိမိတ်လက္ခဏာ (အခန်း၁၂) (၁) ဥစ္စာပရိကံ(အထုပ်အပိုး) (၁၂:၁−၁၆) (၂) ယေဇကျေလတုန်လှုပ်ခြင်း (၁၂:၁၇−၂၈) (ဋ) အတုအယောင်ပရောဖက် မိုက်တို့၏ ကြမ္မာဆိုး (အခန်း၁၃) (ဋ္ဌ) ရုပ်တုဆင်းတုနောက်လိုက်ကြသော သက်ကြီးသူများအား ကြိမ်းခြင်း(အခန်း ၁၄) (ဍ) အသီးမသီးသောစပျစ်ပင် ပုံဥပမာ (အခန်း ၁၅) (ဎ) ယေရုရှလင်မင်္ဂလာဆောင်ပွဲ ပုံဥပမာ (အခန်း၁၆) (ဏ) လင်းယုန်နှစ်ကောင် ပုံဥပမာ (အခန်း၁၇) (တ) စပျစ်သီးချဉ် ငြင်းပယ်ခြင်း ပုံဥပမာ (အခန်း၁၈) (ထ) ယုဒဘုရင်နောက်ဆုံးများအတွက် မြည်တမ်းစကား (အခန်း ၁၉) (ဒ) ဣသရေလလူများအား သင်္ကာကင်းစေမည့် စစ်ကြောခြင်း (အခန်း၂၀:၁−၃၂) (၁) အဲဂုတ္တုပြည်က ရုပ်တုဆင်းတု (၂၀:၁−၉) (၂) ဥပုသ်နေ့ကို ညစ်ညမ်းစေခြင်း (၂၀:၁၀−၁၇) (၃) ကန္တာရတော၌ ပုန်ကန်ခြင်း (၂၀:၁၈−၂၆) (၄) ရုပ်တုဆင်းတုကိုးကွယ်ခြင်း (၂၀:၂၇−၃၂) (ဓ) နောက်ဆုံး၌ ပြန်လည်စုစည်းသင့်မြတ်လာစေမည့် ကတိတော် (၂၀:၃၃−၄၄) (န) ကျူးကျော်ခြင်းခံရတော့မည်အကြောင်း နိမိတ်ပုံရိပ်များ (၂၀:၄၅−၂၁:၃၂) (၁) တောမီးနိမိတ်လက္ခဏာ (၂၀:၄၅−၄၉) (၂) တထက်မြက်သောဓား နိမိတ်လက္ခဏာ (၂၁:၁−၁၇) (၃) လမ်းနှစ်ခွ နိမိတ်လက္ခဏာ (၂၁:၁၈−၃၂) (ပ) ယေရုရှလင်ညစ်ညမ်းခြင် ဗျာဒိတ်တော် (၃)ပါး (အခန်း၂၂) (ဖ) ပြည့်တန်ဆာညီမအစ်မ ပုံဥပမာ (အခန်း ၂၃) (၁) အစ်မ−အဟောလ (၂၃:၁−၁၀) (၂) ညီမ−အဟောလိဗ (၂၃:၁၁−၂၁) (၃) ဗာဗုလုန်တို့ ကျူးကျော်လာကြခြင်း (၂၃:၂၂−၃၅) (၄) အဟောလနှင့် အဟောလိဗတို့အား စစ်ကြောစီရင်ခြင်း (၂၃:၃၆−၄၉) ၃။
တပါးအမျိုးသားများအပေါ် ပရောဖက်ပြုချက် (အခန်း၂၅:၃၂) (က) အမ္မုန်လူမျိုး (၂၅:၁−၇) (ခ) မောဘလူမျိုး (၂၅:၈−၁၁) (ဂ) ဧဒုံလူမျိုး (၂၅:၁၂−၁၄) (ဃ) ဖိလိတ္တိလူမျိုး (၂၅:၁၅−၁၇) (င) တုရုလူမျိုး (၂၆:၁−၂၈:၁၉) (၁) တုရုလူမြို့ပျက်ဆီးခြင် (ခန်း၂၆) (၂) အတုရုမြို့အတွက် ငိုခြင်း (အခန့း၂၇) (၃) တုရုမင်းကျဆုံးခြင်း (၂၈:၁−၁၉) (စ) ဇိအုန်မြို့ (၂၈:၂၀−၂၆) (ဆ) အဲဂုတ္တုပြည် (အခန်း ၂၉:၃၂) (၁) ဖာရောနှင့် သူ၏တိုင်းသူပြည်သားများအား ခြိမ်းခြောက်ခြင်း (အခန်း၂၉) (၂) အဲဂုတ္တုကျဆုံးမူအတွက်ငိုခြင်း (၃၀:၂၀−၃၁−၁၈) (၃)ဖာရောကျဆုံးခြင်း (၃၀:၂၀−၃၁:၁၈) (၄) ဖာရောနှင့် အဲဂုတ္တုတို့အတွက်ငိုခြင်း (အခန်း၃၂) ၄။
ဣသရေလတို့ပြန်လည် ထူထောင်ခြင်းနှင့် ရန်သူများကိုနှိမ်နှင်းခြင်း (အခန်း၃၃−၃၉) (က) ပရောဖက်အား ကင်းစောင့်သူအဖြစ် ခန့်ထာခြင်း (အခန်း၃၃) (ခ) အငါှးသိုးထိန်းနှင့် သိုးထိန်းကောင်း (အခနး၃၄) (ဂ) ဧဒုံပြည်ပျက်သုဉ်းခြင်း (အခန်း၃၅) (ဃ) လူများနှင့်လယ်ယာမြေ ပြန်လည်ခွဲဝေခြင်း(အခန်း၃၆) (င) အရိုးခြောက်များစုပုံရာ ချိုင့်ဝှမ်းမြင်မက်ခြင်း (၃၇:၁−၁၄) (စ) ဣသရေလနှင့်ယုဒတို့ ပြန်လည်ပေါင်းစည်းသင့်မြတ်ခြင်း (၃၇:၁၅−၂၈) (ဆ) ဣသရေလ၏ အနာဂတ်ရန်သူများ ပျက်စီးမည့်အကြောင်း (အခန်း၃၈၊ ၃၉) ၅။
အနှစ်တစ်ထောင်ကာလ မြင်ကွင်းကျယ် (အခန်း ၄၀:၄၈) (က) ယေရုရှလင်တွင်ရှိသော အနှစ်တစ်ထောင်ဗိမာန်တော် (အခန်း ၄၀:၄၂) (၁) မျဉ်းတံနှင့်လူ (၄၀:၁−၄) (၂) အပြင်တံတိုင်း အရှေ့တံခါးပေါက် (၄၀:၅−၁၆) (၃) အပြင်တံတိုင်း (၄၀: ၁၇−၁၉) (၄) အပြင်တံတိုင်းရှိအခြားတံ​ခါးပေါက်နှစ်ခု (၄၀:၂၀−၂၇) (၅) အတွင်းတီတိုင်းသို့ဝင်ပေါက်(၃)ခု (၄၀:၂၈−၃၇) (၆) ပူဇော်စရာတန်ဆာပလာများ (၄၀:၃၈−၄၃) (၇) ယဇ်ပုရောဟိတ်များအတွက် အခန်းများ (၄၀:၄၄−၄၇) (၈) ဗိမာန်တော်မုခ်ဦးဆောင် (၄၀:၄၈−၄၉) (၉) သန့်ရှင်းရာဌာနနှင့်အသန့်ရှင်းဆုံးဌာန (၄၁:၁−၄) (၁၀) ပရဝုဏ်ဘေးနံရံ အခန်းများ (၄၁:၅−၁၁) (၁၁) ဗိမာန်တော်အနောက်ဘက်ရှိ အဆောက်အဦ(၄၁:၁၂) (၁၂) ဗိမာန်တော်၏ အတိုင်းအတာများ (၄၁:၁၃−၁၅) (၁၃) ဗိမာန်တော်အတွင်းပိုင်းမွမ်းမံပြင်ဆင်ထားပုံ (၄၁:၁၆−၂၆) (၁၄) ယဇ်ပုရောဟိတ်များ၏ နေရာထိုင်ခင်း (၄၂:၁−၁၄) (၁၅) အပြင်တံတိုင်း၏ အတိုင်းအတာပမာဏ (၄၂:၁၅−၂၀) (ခ) အနှစ်တစ်ထောင်ကာလ၌ ဝတ်ပြုကိုးကွယ်ခြင်း (အခန်း၄၃၊ ၄၄) (ဂ) အနှစ်တစ်ထောင်ကာလ၌ စီမံအုပ်ချုပ်ခြင်း (အခန်း၄၅:၄၆) (ဃ) အနှစ်တစ်ထောင်ကာလနယ်မြေ (အခန်း၄၇၊၄၈) (၁) အနာရောဂါပျောက်ကင်းစေသော စမ်းရေထွက်(၄၇:၁−၁၂) (၂) နယ်မြေ၊ နယ်နိမိတ်များ (၄၇၊၁၃−၂၃) (၃) နယ်မြေပိုင်းခြား သတိမှတ်ခြင်း (အခန်း၄၈) TAGS: ယေဇကျေလအနာဂတ္တိကျမ်း ကိုးကား Category:သမ္မာကျမ်းစာ Category:ခရစ်ယာန်စာပေ Category:ခရစ်ယာန်ဘာသာ။
စံတော်မီဝိသေသလက်ခဏာ ဓမ္မဟောင်းကျမ်းများအနက် ဒံယေလအနာဂတ္တိကျမ်းသည် ဆွဲငင်အားကောင်းဆုံ:နှင့် ခိုင်မာတိကျဆုံး ကျမ်းဂန်ဖြစ်သည်။
ဒံယေလ၏ ပရောဖက်ပြုချက်၊ မေရှိယအကြောင့်ဗျာဒိတ်ပေးချက်၊ ဘာသာရေးအယူအဆနှင့်ကင်းဝေးသော ရူပါရုံများကြောင့် တက္ကိကဝါဒီ များနှင့်မယုံကြည်သူ ခေတ် ပညာတတ်များ၏ ဝေဖန်တိုက်ခိုက်ခြင်းခံရမှာ မလွဲဧကန်ပင်။
ရှေးရိုးစဉ်လာကျမ်းစာပညာရှင် Sir Robert Anderson က သူ၏ Daniel in the Critic’s Den အမည်ရှိစာအုပ်တွင် ထိုသို့ဝေဖန်တိုက်ခိုက်ကြသည်မှာ အံ့ဩစရာမဟုတ်ဟု ဆိုထားသည်။
အဓိကပစ်မှတ်ထား တိုက်ခိုက်ချေမျုန်းချင်ကြသည်မှာ ဒံယေလဟူသော ပရောဖက်၏ ကလောင်နာမည်ဖြင့်ရေးထားသည်။
ဘီစီ (၆) ရာစုနှစ်ရှိ ရှေးရိုးဝါဒီယုဒများနှင့် ဘီစီ(၂) ရာစုက နာမည်မသိသော သမိုင်းဆရာ (အခန်း၁၁) နှင့်ပရောဖက်၏ ပြုဆိုချက်ဆိုသော အကြောင်းအရာဖြစ်သည်။
ကျမ်းရေးသူ ဒံယေလ၏ ရေးသားချက်ကို အကြီးအကျယ်ငြင်းပယ်ခြင်းခံရကတည်းက ယုံကြည်သူများအတွက် အလွန်အရေးကြီးသော မဟာစာအုပ်ဖြစ်သည်။
အခြားကျမ်းစာများထက် ဤကျမ်းစာအုပ်တွင် ဆောက်တည်ဖွယ်ရာ ခွန်အားများစွာ ရရှိနိုင်သည်။
Anit- Christian အတွေးအခေါ်ပညာရှင် Prophyry က ငြင်းဆိုခဲ့သော်လည်း ဒံယေလသည် အေဒီ ၃-ရာစုအတွင်းတွင် တပါးအမျိုးသားများအင်ပါယာထဲ၌ မေရှိယသခင်၏ ဗျာဒိတ်ရူပါရုံပေးခြင်းဖြင့် အတိအကျအသေးစိတ် ဟောပြောသော ပရောဖက်အစစ်အမှန်ဖြစ်သည်။
သူ၏အတွေးအခေါ်အယူအဆကို ၁၇ရာစုတွင် လက်တဆုပ်စာ ယုဒများက လက်ခံဆွဲကိုင်လာကြပြီ။
ခရစ်ယာန်လောကတီင် ၁၈ရာစုနှစ်မှစ၍ မျက်မှောက်ခေတ်တိုင်အောင် ကျယ်ပြန့်စွာ လက်ခံလာကြသည်။
ဤကျမ်းပါအကြောင်းအရာများကို တတ္တိကဝါဒီများကလည်း ပိုမိုစဉ်းစားအတွေးနယ်ခဲ့လာကြပြီ။
Liberal သမားများနှင့် Semi-Liberal သမားများက လက်ခံလာကြသည်။
ထိုအကြောင်းကို F.Unger က ဤသို့ရေးထားသည်။
ခေတ်သစ်ကျမ်းစာ ဝေဖဖန်သမားများက Maccabean တို့၏ ပရောဖက်ပြုချက်ကို ငြင်းပယ်ချက်ကို ခုတုံးယူထားကြသည်။
ထိုအမြင်များအရ အယူအဆ မှားကြောင်း၊ အယူအဆခိုင်မာသည်ဟု မဆိုနိုင်ကြောင်း၊ ယုတ္တိရှိအောင် ပြောနိုင်ကြသည်။
၁ ဒံယေလ၏ ပရောဖက်ပြုချက်မဟုတ်ကြောင်း စစ်ကြောခြင်းမပြုမီ၊ ဟုတ်မှာနိုင်သည့်သက်သေ အထောက်အထားအချို့ကို လေ့လာကြည့်ရအောင်။
သခင်ယေရှုကိုယ်တော်တိုင်က ဒံယေလကျမ်းကို ရည်ညွှန်းကိုးကားထားသည် (မ ၂၄:၁၅)။
ထိုကျမ်းတပိုဒ်နှင့်အမျှပင် လက်ခံ ကျေနပ်ဖွယ်ရာဖြစ်သည်။
ဤကျမ်းစာအုပ်သည် Maccabean-Palestineသာမက ​ရှေးဟောင်းဗာဗုလုန်နှင့် Medo-Peersian အရပ်ဒေသအရောင်အသွေးနှင့် ရိုးရာထုံးတမ်းစဉ်လာများဖြင့် သင်းပျံ့မွှေးထုံသည်။
ဤကျမ်းစာတစ်စောင်အားဖြင့် ယုဒများနှင့် ခရစ်ယာန်များသည် ရာစုနှစ်ချီ၍ ကောင်းကြီးမင်္ဂလာခံစားဟူများဖြစ်ကြေင်း ထင်ရှားသည်။
အကယ်၍ ဝိညာဉ်တော်တန်ခိုးမှုတ်သွင်းခြင်းမရှိသော စာစောင်ဖြစ်ခဲ့လျှင် လိမ်လည်လှည့်ဖျားသော အတုအလိမ် ဖြစ်သွားမည်။
ကျမ်းမူကို Qumaran Cave တွင်တွေ့ရှိရာ၊ Maccabean ခေတ်မတိုင်မှီ သို့မဟုတ်ထို ခေတ်တွင် ကူးယူခြင်းဖြစ်သည်။
မူရင်းကျမ်းသည် ထိုထက် ရှေးကျသေးသည်။
ဒံယေလပရောဖက်ကျမ်းကို ရှုဒေါင့်(၃) မျိုးဖြင့်ဖော်စပ်ထားသည်။
ဘာသာစကားအသုံးအနှုန်း၊ သမိုင်းရေးရာနှင့် ဘာသာရေားရှုဒေါင့်တို့ဖြစ်သည်။
ဘာသာစကား ရှုဒေါင့်ဖြင့် သုံးသပ်လျှင် ဤကျမ်းစာသည် ၆ ရာစုနှစ်ကာတွင် ရေးသားခြင်းမဖြစ်နိုင်။
အဘယ့်ကြောင့်ဆိုသော် စာစောင်ထဲတွင် ပရှန်းနှင့် ဂရိဝေါဟာရစကားလုံးများပါသည်။
အာရမိတ်ဘာသာစကားဖြင့် နောက်မှ အသုံးပြုသည်။
ဒံယေလသည် ဘီစီ ၅၃၀ ခန့်တွင် Medo-Persian ဒေသ၌ နေထိုင်ခဲ့ဘူးသည်မှာ မှန်သော်လည်း ထိုခေတ်ကာလတွင် သုံးနှုန်းသောပါရှန်းဝေါဟာရ အသုံးအနှုန်းများနှင့် တသီးတခြားစီဖြစ်သည်။
ပါလက်စတိုင်တို့၏ သမိုင်းအရ ပါရှန်းတို့သည် (၂) ရာစုကာလတွင် တိမ်မြှုပ်ပျောက်ကွယ်သွားပြီးဖြစ်သည်။
ဂရိဘာသာစကားဖြင့် လေ့လာဆန်းစ်လျှင် တူရိယာပစ္စည်းနှင့် ပက်သက်သောစကားလုံး (၃)လုံးသာ တွေ့ရှိသည်။
တွက်ချက်သိရှိရမည်မှာ ထိုခေတ်ကာလတွင် လူမျိုးတမျိုးနှင့် တမျိုး အကြားတွင် ဘာသာစကားယဉ်ကျေးမှုများ အပြန်အလှန်ကူးလူးဆက်ဆံနေကြသည်။
ဂရိဝေါဟာရစကားလုံးများသာ ရှိသောကြောင့် ထိုခေတ်ကာလတွင် ဂရိဘာသာစကားသည် ကမ္ဘာအနှံ့တွင် ပျံ့နှံ့နေရာ ရထားသောကြောင့် နားလည်ရပြန်သည်။
အာရမိတ်ဘာသာစကား Kitchen နှင့် Kutscher တွေ့ရှိခြင်းဖြင့်ဒံယေလ၏ ခေတ်ကာလအမှန်ကို မှန်းဆသိရှိနိုင်စေသည်။
သမိုင်းကြောင်းရှုဒေါင့်ဖြင့် လေ့လာဆန်းစစ်လျှင် Orthodox များက ဒံယေလကျမ်းကို ဓမ္မဟောင်းကျမ်းစာ၏ တတိယပိုင်းတွင် ထားကြသည်။
ပရောဖက်ကျမ်းထဲတွင် ထည့်သွင်းရေးမှတ်ခြင်း မပြုကြ။
အဘယ်ကြောင့်ဆိုသော် ဒံယေလ၏လက်ရာဟု အသိမှတ် ပြုကြသော်လည်း ဒံယေလသည် ဘုရားသခင်ခေါ်ယူခွဲခန့်သော ပရောဖက်မဟုတ်၊ အမှုတော်ထမ်းဆောင်သူသာဖြစ်သည်ဟု ခံယူသဘောထားကြသည်။
ဖြစ်ချင်တော့ ဒံယေလသည် နိုင်၍ဝန်ထမ်း ဖြစ်သည်။
ပရောဖက်အရာ အချိန်ပြည့်ထမ်းဆောင်သူမဟုတ်။
ဟေရှာယ၊ ယေရမိတို့ကဲ့သို့ ဖြစ်သည်။
ဒံယေလ၏လက်ရာ အခိုင်အမာဖြစ်ကြောင်းအရ သက်သေထူဖို့အခက်အခဲအမျိုးမျိုး ရှိသည်သို့သော်လည်း အကြောင်းအရာအချက် အလက်တိုင်းမှာ လုံလောက်သော အဖြေရှိကြောင်း သမိုင်းဆရာကြီးများဖြစ်သော Robert Dck Wilson, Charles Boutflower, John F.Walvoord, R. K. Harrison နှင့် Gleason Archer တို့က ဆိုထားသည်။
ဘာသာရေးယုံကြည်ချက် ရှုဒေါင့်ဖြင့် လေ့လာဆန်းစစ်လျှင် ဒံယေလကျမ်းသည် လူ့ဘဝလွန်(ရှင်ပြန်ထမြောက်ခြင်း)၊ မေရှိယသခင်နှင့်ကောင်းကင်တမန်များအကြောင်း ဦးစားပေးထားသည်။
ဘာသာရေအယူအဆ တိုးတက်ပြေင်းလဲခြင်းဟု ဆိုနိုင်သည်။
ဒံယေလကျမ်းကို အပြင်းအထန်အသည်းအသန်ကန့်ကွက် သူများမှာ လက်တဆုပ်စာ Liberal ကျမ်းစာပညာရှင်များသာ ဖြစ်သည်။
R.Pfeiffer (ဓမ္မဟောင်းမိတ်ဆက်ကိုကြည့်) က သဘာဝလွန်ဖြစ်ရပ်ဆန်းများကို လက်မခံ ဖန့်ကျင်သောသူများသာရှိသည်။